Եվրամիությունն իր հերթին արձագանքել է թե՛ մաքսատուրքերի բարձրացմանն առնչվող որոշմանը, թե՝ քննարկումների հնարավորությանը: Ընդ որում, Եվրամիության հակարդարձ քայլերն, ըստ առևտրի հարցերով եվրահանձնակատար Սեսիլիա Մալմսթրեմի, կլինեն երեք մակարդակներում: Առաջին հերթին, Եվրամիությունն այլ երկրների հետ միասին Առևտրի համաշխարհային կազմակերպություն (ԱՀԿ) հայց կձևակերպի, երկրորդ հերթին, բարձրացվող մաքսատուրքերց եվրոպական շուկայում ալյումինի և պողպատի ավելցուկի իրացման համար արտակարգ միջոցառումներ կձեռնարկի և վերջապես երրորդ՝ արդեն իսկ մշակվում է ամերիկյան ապրանքատեսակների ցանկ, որոնց նկատմամբ ԵՄ պատասխան մաքսային խստացված քաղաքականություն կորդեգրի: Ընդ որում, ցանկն առայժմ բաց է՝ պատրաստ ընդլայնվելու եվրոպական գործարար հատվածի առաջարկներով: